ALDE şi-ar putea pierde numele şi sigla. ALDE Europa ar fi înştiinţat partidul lui Tăriceanu, printr-o scrisoare, că nu mai are voie să folosească numele şi sigla formaţiunii, având în vedere că partidul s-a retras, după alegerile europarlamentare din familia politică europeană, în urma mai multor cereri de excludere a partidului din partea liderilor europeni.

Într-o postare pe Facebook, Marian Cucşa, unul dintre principalii adversari ai alianţei partidului lui Tăriceanu cu Pro România, atrage atenţia că ALDE Europa a cerut deja schimbarea siglei şi numelui, dar că actuala conducere a partidului „au ţinut-o ascunsă de membrii de partid şi nu au luat nicio măsura pentru reglementarea situaţiei...”.

„Conform legii electorale, un partid politic poate candida la alegeri daca sigla si denumirea partidului sunt in vigoare cu minim 6 luni inainte de data alegerilor! Astfel, ALDE fiind in prezent intr-o alianta electorala cu Ponta, schimbarea denumirii si siglei, ar afecta candidatura la prezidentiale!

Organizarea unui congres dupa alegerile prezidentiale, pentru schimbarea denumirii partidului, este prea tarzie! Singura varianta va fi ca toti cei care vor sa candideze la alegerile locale, sa o faca din partea Pro Romania!!! Si asa usor si subtil...ALDE va fi rapid inghitit de formatiunea lui Victor Ponta - fapt dorit clar de Ponta! Trist este insa ca actualii membrii ALDE habar nu au despre acest aspect si am considerat de cuviinta sa ii informez”, a scris Cucşa pe Facebook.

„Tinand cont de tot acest context la care se adauga si managementul defectuos al partidului, solicit demisia de urgenta a intregii conduceri ALDE Romania precum si organizarea unui congres in maxim doua saptamani, pentru schimbarea numelui si siglei partidului”, a concluzionat parlamentarul ALDE.

Guy Verhofstadt, liderul de atunci al ALDE Europa, a criticat deseori prestația ALDE Ro în materie de stat de drept și justiție și chiar a cerut, în această primăvară, excluderea.

La rândul său, Tăriceanu a i-a transmis lui Verhofstad, înainte de alegerile europene, că ALDE Ro nu-l va mai sprijini în Parlamentul European.

Partidul condus de Călin Popescu Tăriceanu a obținut un rezultat de 4,1% la alegerile europarlamentare din 26 mai, procentaj insuficient pentru a avea membri în Parlamentul European.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media